turjo4nis/wikipedia-bn-dump-20250701 huggingface dataset:
কল্যাণজী বীরজী শাহ

কল্যাণজী বীরজী শাহ (৩০ জুন ১৯২৮ - ২৪ আগস্ট ২০০০) ছিলেন কল্যাণজী-আনন্দজী যুগলের একজন। তিনি ও তার ভাই আনন্দজী বীরজী শাহ ছিলেন ভারতীয় চলচ্চিত্র সঙ্গীতজ্ঞ। তারা ১৯৭৫ সালে কোরা কাগজ চলচ্চিত্রের জন্য শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার অর্জন করেছিলেন। কল্যাণজী ১৯৯২ সালে ভারত সরকার কর্তৃক প্রদত্ত চতুর্থ সর্বোচ্চ সম্মাননা পদ্মশ্রী লাভ করেন।

জীবনী 
কল্যাণজী ১৯২৮ সালের ৩০শে জুন তৎকালীন ব্রিটিশ ভারতের (বর্তমান ভারত) গুজরাতের কচ্ছ জেলার কুন্দ্রদিতে জন্মগ্রহণ করেন। তার পিতা বীরজী শাহ ছিলেন একজন কচ্ছ ব্যবসায়ী, তিনি কচ্ছ থেকে মুম্বই চলে যান সেখানে একটি দোকান চালু করার জন্য। কল্যাণজীর ছোট ভাই আনন্দজী বীরজী শাহ এবং তার ছোট ভাই ও তার স্ত্রীর যুগলবন্দি বাবলা ও কাঞ্চনও সুরকার।

তার পুত্র বিজু শাহও একজন সঙ্গীত পরিচালক ও সুরকার।

চলচ্চিত্রের তালিকা 
আনন্দজী বীরজী শাহের সাথে যৌথভাবে কল্যাণজী-আনন্দজী যুগল গড়ে ওঠার পূর্বে তিনি এককভাবে কয়েকটি চলচ্চিত্রের গানের সুর করেন। সেগুলো হল
 সম্রাট চন্দ্রগুপ্ত (১৯৫৮)
 পোস্ট বক্স নং ৯৯৯ (১৯৫৮)
 বেদর্দ জমানা ক্যায়া জানে (১৯৫৯)
 ঘর ঘর কি বাত (১৯৫৯)
 ও তেরা ক্যায়া কেহনা (১৯৫৯)
 দিল্লি জংশন (১৯৬০)

তথ্যসূত্র

বহিঃসংযোগ 
 

১৯২৮-এ জন্ম
২০০০-এ মৃত্যু
২০শ শতাব্দীর ভারতীয় সুরকার
ভারতীয় চলচ্চিত্র সঙ্গীত সুরকার
ভারতীয় পুরুষ সুরকার
শিল্পকলায় পদ্মশ্রী প্রাপক
শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার বিজয়ী
গুজরাতি ব্যক্তি
২০শ শতাব্দীর পুরুষ সঙ্গীতজ্ঞ
পদশিলা

পদশিলা আসাম-এর সংস্কৃতি জগতের  একটি বহু পুরানো কৃষ্টি। শংকরদেব গুরুগৃহে প্রবেশ করতে যে দুটুকরো শিল গৃহের দ্বারমুখে রেখে দিয়েছিলেন সেই দুটি শিলাকে পদশিলা বলে। অসমীয়া সমাজে প্রচলিত নামঘরসমূহে এই শিলা এখনও বিরাজমান।

লোক বিশ্বাস
অসমীয়া সমাজের লোকেরা বাসগৃহ বা  নামঘরে প্রবেশ করার আগে এই শিলাকে প্রণাম  করে। কেউ কেউ নিজ গৃহকে মন্দির বলে ভেবে ঘরের দুয়ারমুখের শিলা পেড়ে নেয়। যাত্রাকালে গৃহের এই শিলাকে নমস্কার করতেও দেখা যায়। এই শিলায় পা ধোয়া নিষেধ। এই শিলা বহনক্ষম নয় বলে বিশ্বাস করা হয়। সকালে উঠে শিলায় জল দেওয়া নিয়ম।

তথ্যসূত্র

অসমীয়া সংস্কৃতি
গড় দ'ল

গড় দ'ল বা গড় দৌল' শোণিতপুর জেলায় অবস্থিত  ভারতীয় পুরাতত্ত্ব বিভাগের সংরক্ষিত স্থান। এটি আসামের রাজ্যিক সংরক্ষিত স্মৃতিচিহ্নের অন্যতম। এটি তেজপুর থেকে প্রায় ৭ কি.মি. দূরে তরাজান কুমারগাঁওয়ে অবস্থিত। গড় দ'লের ভারতীয় পুরাতত্ত্ব অনুসন্ধান বিভাগ প্রদান করা নম্বর হ'ল S-AS-95। এর আয়তন প্রায় ২৫০x২৫০ বর্গ মিটার।  এখানে ইটের দুসারি গাঁথুনি পাওয়া গিয়েছে যাকে কোনো মন্দিরের বেদী বলে অনুমান করা হয়। এর ধ্বংসাবশেষ খ্রীষ্টীয় সপ্তম এবং অষ্টম শতকের। 

হিন্দুশাস্ত্র মতে, এই স্থান রাজা বাণাসুর তাঁর কন্যা ঊষাকে রাখতে তৈরি করেছিলেন। ঊষা তাঁর শৈশব এখানেই অতিবাহিত করেছিলেন।

গড় দৌলের ধ্বংসাবশেষ বহু পরিমাণে এখনও আবিষ্কৃত হয়নি। আসামের পুরাতত্ত্ব অনুসন্ধান বিভাগ এই ধ্বংসাবশেষ উদ্ধার এবং সংরক্ষণের জন্য কাজ করছে সাথে একে পর্যটন ক্ষেত্র হিসাবে গড়ে তুলতে একটি উদ্যান নির্মাণও করিয়েছে।

তথ্যসূত্র

বহিঃসংযোগ

আসামের রাজ্যিক সংরক্ষিত স্মৃতিচিহ্ন
শোণিতপুর জেলার পর্যটনস্থল
আনন্দজী বীরজী শাহ

আনন্দজী বীরজী শাহ (২ মার্চ ১৯৩৩) ছিলেন কল্যাণজী-আনন্দজী যুগলের একজন। তিনি ও তার ভাই কল্যাণজী বীরজী শাহ ছিলেন ভারতীয় চলচ্চিত্র সঙ্গীতজ্ঞ। তারা ১৯৭৫ সালে কোরা কাগজ চলচ্চিত্রের জন্য শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার অর্জন করেছিলেন। আনন্দজী ১৯৯২ সালে ভারত সরকার কর্তৃক প্রদত্ত চতুর্থ সর্বোচ্চ সম্মাননা পদ্মশ্রী লাভ করেন।

জীবনী 
কল্যাণজী ১৯৩৩ সালের ২রা মার্চ তৎকালীন ব্রিটিশ ভারতের (বর্তমান ভারত) গুজরাতের কচ্ছ জেলার কুন্দ্রদিতে জন্মগ্রহণ করেন। তার পিতা বীরজী শাহ ছিলেন একজন কচ্ছ ব্যবসায়ী, তিনি কচ্ছ থেকে মুম্বই চলে যান সেখানে একটি দোকান চালু করার জন্য। আনন্দজীর বড় ভাই কল্যাণজী বীরজী শাহ এবং তার ছোট ভাই ও তার স্ত্রীর যুগলবন্দি বাবলা ও কাঞ্চনও সুরকার।

চলচ্চিত্রের তালিকা

তথ্যসূত্র

বহিঃসংযোগ 
 

১৯৩৩-এ জন্ম
জীবিত ব্যক্তি
২০শ শতাব্দীর ভারতীয় সুরকার
ভারতীয় চলচ্চিত্র সঙ্গীত সুরকার
ভারতীয় পুরুষ সুরকার
শিল্পকলায় পদ্মশ্রী প্রাপক
শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার বিজয়ী
রুদ্রপদ দেবালয়

তেজপুর শহরের উত্তর দিকে, ব্রহ্মপুত্র নদীর গায়ে থাকা পাহাড়ের উপর রুদ্রপদ দেবালয় অবস্থিত। এই মন্দিরে হিন্দুদের আরাধ্য দেবতা শিবকে নিত্য পূজার্চনা করা হয়। লোকবিশ্বাস অনুসারে ভগবান শিব এখানে তাঁর বাঁ পায়ের একটি ছাপ মন্দিরের শিলাখণ্ডে রেখে গিয়েছেন। পরে আহোম স্বর্গদেউ শিবসিংহ ১৭৩০ খ্রীষ্টাব্দে মন্দিরটির সংস্কার এই মন্দির নির্মাণ করেন। মহাবাহু ব্রহ্মপুত্র নদীর কবলে পড়ে মুখ্য মন্দিরটি জলে ডুবে যায়। এই মন্দিরের কাছের প্রাকৃতিক দৃশ্য অতি মনোরম।

তথ্যসূত্র 

 http://www.mahabhairab.org/ 
 https://web.archive.org/web/20070928045433/http://sonitpur.gov.in/tezpur_town.htm

শোণিতপুর জেলার পর্যটনস্থল‎
হিন্দু মন্দির
কেতেকেশ্বর দেবালয়

তেজপুর শহরের অন্য এক পবিত্র স্থান হচ্ছে "কেতেকেশ্বর" বা স্থানীয় নাগরিকদের পরিচিত "থিয় শিলা"। তেজপুর থেকে প্রায় ২ কি:মি: উত্তরে কেতেকীবাড়ির বাঁশবাড়িতে প্রোথিত আছে বিশ্বের বৃহত্তম শিবলিঙ্গ বলে মনে করা কেতেকেশ্বর। এটি গুপ্ত যুগের নিদর্শন বলে অনুমান করা হয়। রাজমোহন নাথ, তত্ত্বভূষণের ‘গৌরবময় আসাম’-এ এই কেতেকেশ্বর সম্পর্কে ছবির সাথে উল্লেখ আছে এই বলে – "এই দীঘল আরু পঞ্চমূখী শিবলিঙ্গটো ভূতি বর্ম্মা আদিয়ে কামরূপীয় রজা সকল পূজা করা হাটকেশ্বর শিব লিঙ্গ বলে অনুমান হয়"। প্রায় ৯ হাত দৈর্ঘ্যের এবং ৪ হাত বেড়ের এই শিবলিঙ্গের কাছে পড়ৈ আছে বৃহদাকার যোনীপীঠ

তথ্যসূত্র

শোণিতপুর জেলার পর্যটনস্থল
তেজপুর
হিন্দু মন্দির
ফুকন

ফুকন বা ফু-কান (আহোম ভাষা-এর শব্দ , ইংরাজী ভাষা:Phu Kan) আহোম রাজ্যের আহোম সেনাবাহিনীর পাইক কর্মচারী। ফুকনদের বংশধররা এক একটি উপাধি হিসাবে ব্যবহার করেন, এটি মূলতঃ আহোম জনগোষ্ঠী বা আহোম সৈন্যবাহিনীতে কাজ করা ছুটিয়া, কলিতা, বামুন সম্প্রদায়ের বংশধররা প্রয়োগ করে।

বিখ্যাত ফুকনরা  
 আনন্দরাম ঢেকিয়াল ফুকন (১৮২৯-১৮৫৯), অরুণোদয় যুগের একজন বিখ্যাত সাহিত্যিক 
 অনুপ ফুকন, ভারতীয় রাজনীতিবিদ 
 বিজু ফুকন, অসমীয়া সিনেমার বিখ্যাত অভিনেতা
 মহেন্দ্র নাথ ডেকা ফুকন (১৯০৩-১৯৭৪), শিল্পী, কবি, সাংবাদিক 
 মিত্রা ফুকন, ইংরাজী লেখিকা

সাথে দেখুন 
 আহোম সৈন্যবাহিনী
 পাইক প্রথা

তথ্যসূত্র 

উপাধি
আহোম রাজ্য
রাধাচরণ দেববর্মা

রাধাচরণ দেববর্মা হলেন ভারতের একজন রাজনীতিবিদ এবং ১৭ মে ২০১৫ সাল থেকে ১৭ মে ২০২০ পর্যন্ত তিনি ত্রিপুরা উপজাতি অঞ্চল স্বায়ত্তশাসিত জেলা পরিষদের মুখ্য কার্যনির্বাহী সদস্য হিসেবে কাজ করেছিলেন। তিনি ভারতের কমিউনিস্ট পার্টি (মার্কসবাদী)-র একজন সদস্য এবং দলের আদিবাসী শাখা জিএমপির(গণমুক্তি পরিষদ) বর্তমান সাধারণ সম্পাদক। দেববর্মা ১৯৯৫ থেকে ২০০০ পর্যন্ত এবং ২০০৫ থেকে ২০১৫ সাল পর্যন্ত উপজাতি অঞ্চল স্বায়ত্তশাসিত জেলা পরিষদের নির্বাহী সদস্য ছিলেন। ২০২০ সালের ১৭ মে দেববর্মার মেয়াদ শেষ হয়ে যায় এবং বিশ্বব্যাপী করোনা ভাইরাসজনিত মহামারীর ফলস্বরূপ নির্বাচন স্থগিত হওয়ার পরে, টিটিএএডসি বর্তমানে রাজ্যপালের অধীনে রয়েছে।

প্রাথমিক জীবন
রাধাচরণ দেববর্মার জন্ম মান্দাই,পশ্চিম ত্রিপুরা জেলার একটি নিম্ন-মধ্যবিত্ত পরিবারে। ছাত্রজীবন থেকেই তিনি ছাত্র আন্দোলনে খুব সক্রিয় ছিলেন। তিনি উপজাতি ছাত্র ইউনিয়নের সাধারণ সম্পাদকও ছিলেন। তিনি মহারাজা বীরবিক্রম কলেজ থেকে স্নাতক হন।

রাজনৈতিক জীবন
তিনি অল্প বয়স থেকেই রাজনীতিতে আগ্রহী ছিলেন। তিনি ২০০৫ সালে জিরানিয়া (টিটিএএডিসি নির্বাচনী এলাকা) থেকে সিপিআই(এম) এর হয়ে পদপ্রার্থী নির্বাচিত হন এবং নির্বাচনে জয়ী হয়ে ত্রিপুরা উপজাতি অঞ্চল স্বায়ত্তশাসিত জেলা পরিষদের নির্বাহী সদস্য হন। দেববর্মা ২০১৫ সালে ত্রিপুরা উপজাতি অঞ্চল স্বায়ত্তশাসিত জেলা পরিষদ নির্বাচনে আইপিএফটির বিরুদ্ধে ১৩,১৫১ ভোট পেয়ে নির্বাচনে জয়ী হন এবং তিনি ত্রিপুরা উপজাতি অঞ্চল স্বায়ত্তশাসিত জেলা পরিষদে তাঁর প্রশাসন গঠন করেছিলেন।দেববর্মা ১৭ মে ২০১৫ সালে ত্রিপুরা উপজাতি অঞ্চল স্বায়ত্তশাসিত জেলা পরিষদের মুখ্য কার্যনির্বাহী সদস্য হিসাবে শপথ গ্রহণ করেছিলেন।

আরো দেখুন
 জিতেন্দ্র চৌধুরী
 মাণিক সরকার
 ভারতের কমিউনিস্ট পার্টি (মার্ক্সবাদী)

তথ্যসূত্র

বহিঃসংযোগ
 সিপিআই (এম) ত্রিপুরা রাজ্য কমিটি

জন্মের সাল অজানা
ভারতীয় রাজনীতিবিদ
ভারতীয় সাম্যবাদী
জীবিত ব্যক্তি
ভারতের কমিউনিস্ট পার্টি (মার্ক্সবাদী) এর রাজনীতিবিদ
ত্রিপুরার ভারতের কমিউনিস্ট পার্টি (মার্ক্সবাদী) এর রাজনীতিবিদ
পশ্চিম ত্রিপুরা জেলার ব্যক্তি
ত্রিপুরা বিশ্ববিদ্যালয়ের প্রাক্তন শিক্ষার্থী
১৯৬৩-এ জন্ম
শিবসাগর পুখুরী

স্বর্গদেও শিবসিংহের রাজত্বকালে তাঁর দ্বিতীয় কুয়রী বররাজার রাজদণ্ড হাতে নিয়ে সাগর সদৃশ শিবসাগর পুখুরী খননের কার্য আরম্ভ করেছিলেন৷ ১৬৫৫ শকের ১৮ জৈষ্ঠে খনন আরম্ভ হওয়া এই পুকুরের খনন সম্পূর্ণ হয়েছিল একই বছরের ৬ বহাগে৷ পুকুরটির সম্পূর্ণ আয়তন ১৯৪ পুরা ২ বিঘা ২ কাঠা ৬ লেচা৷ পুকুরটি আয়তাকার৷ গভীরতা ২০ কিউবিক৷ চাং রুং ফুকনের বুরঞ্জীমতে পুকুরটি দৈর্ঘ্যে ২৯৭ বেও এবং চওড়ায় ১৮০ বেও৷

সাথে দেখুন
 আহোম সাম্রাজ্য
 আসামের পর্যটনস্থলসমূহ

তথ্যসূত্র

বহিঃসংযোগ

শিবসাগর জেলা
আসামের দর্শনীয় স্থান
আহোম রাজ্য
গগৈ

গগৈ বা ক'ক্বই (ইংরাজী ভাষা:Kukwoy or Gogoi) হল আহোম ভাষা থেকে আসা একটি সম্বন্ধ যাক বর্তমান উপাধি হিসাবেও ব্যবহার করা হয়। এর অর্থ আহোম ভাষায় মরমের ডেকা।
উল্লেখযোগ্য কয়েকজন গগৈ উপাধির ব্যক্তি হলেন –
 তরুণ গগৈ
 রঞ্জন গগৈ
 অখিল গগৈ
 পুলক গগৈ
 গৌরব গগৈ
 লীলা গগৈ

সাথে দেখুন 
আহোম জনগোষ্ঠী

তথ্যসূত্র

আহোম রাজ্য
উপাধি
লিল ওলাঁপিক স্পোর্টিং ক্লাব

লিল ওলাঁপিক স্পোর্টিং ক্লাব (; সাধারণত এলওএসসি নামে পরিচিত হয়, এটি এলওএসসি লিল, লিল ওএসসি বা শুধুমাত্র লিল নামেও পরিচিত), হচ্ছে ও-দ্য-ফ্রসেঁর লিলে অবস্থিত একটি ফরাসি পেশাদার ফুটবল ক্লাব। এই ক্লাবটি ১৯৪৪ সালে একত্রীকরণের ফলাফল হিসাবে প্রতিষ্ঠিত হয়েছিল এবং ফরাসি ফুটবলের প্রথম স্তর লিগ ১-এ খেলে। ২০১২ সাল থেকে লিল তার হোম ম্যাচগুলো নিকটবর্তী ভিলনোভ দ'আস্কের স্তাদ পিয়ের-মুগোয়া খেলছে, ক্লাবটি পূর্বে স্তাদ লিল-মেত্রোপোলে তাদের সকল হোম ম্যাচ খেলতো।

লিলি ওলাঁপিক লিলোয়া এবং এসসি ফিভের মধ্যে সংযুক্তির ফলস্বরূপ প্রতিষ্ঠিত হয়েছিল। উভয় ক্লাবই ছিল ফরাসি লিগ ১-এর প্রতিষ্ঠাতা সদস্য এবং লিলোয়া লিগের উদ্বোধনী চ্যাম্পিয়ন ছিল। লিল নামের অধীনে, ক্লাবটি তিনটি লিগ শিরোপা (১৯৪৬, ১৯৫৪ এবং ২০১১) এবং ছয়টি কুপ দে ফ্রান্সের শিরোপা জয়লাভ করেছে। লিলের সবচেয়ে সফল সময়কাল ছিল ১৯৪৬ সাল থেকে ১৯৫৬ সাল পর্যন্ত প্রায় এক দশক সময়, উক্ত সময়ে এই ক্লাবের নেতৃত্বে ছিলেন পরিচালক জর্জ বেরি এবং আন্দ্রে চিউভা।

লিলের তাদের প্রতিবেশী আরসি লঁসের সাথে দীর্ঘদিনের প্রতিদ্বন্দ্বিতা রয়েছে। দুটি ক্লাব নিয়মিতভাবে ডার্বি দু নর্ডে প্রতিযোগিতা করে। বর্তমানে লিলের মালিকানা ও সভাপতিত্ব করছেন জেরার্ড লোপেজ, একজন উদ্যোক্তা-বিনিয়োগকারী এবং সক্রিয় লুক্সেমবুর্গ-স্পেনীয় ব্যবসায়ী, যিনি ক্রীড়া শিল্পে বিনিয়োগ করেন।

খেলোয়াড়

বর্তমান দল

অর্জন

ঘরোয়া
লিগ ১
চ্যাম্পিয়ন (৩): ১৯৪৫–৪৬, ১৯৫৩–৫৪, ২০১০–১১
রানার-আপ (৬): ১৯৪৭–৪৮, ১৯৪৮–৪৯, ১৯৪৯–৫০, ১৯৫০–৫১, ২০০৪–০৫, ২০১৮–১৯
লিগ ২
চ্যাম্পিয়ন (৪): ১৯৬৩–৬৪, ১৯৭৩–৭৪, ১৯৭৭–৭৮, ১৯৯৯–২০০০
কুপ দে ফ্রান্স
চ্যাম্পিয়ন (৬): ১৯৪৫–৪৬, ১৯৪৬–৪৭, ১৯৪৭–৪৮, ১৯৫২–৫৩, ১৯৫৪–৫৫, ২০১০–১১
রানার-আপ (২): ১৯৪৪–৪৫, ১৯৪৮–৪৯
কুপ দে লা লিগ
রানার-আপ (১): ২০১৫–১৬
কুপ গাম্বারদেলা
চ্যাম্পিয়ন (১): ১৯৬০
রানার-আপ (২): ১৯৫৫, ২০০০
কুপ চার্লস দ্রাগো
রানার-আপ (২): ১৯৫৪, ১৯৫৬

ইউরোপ
উয়েফা ইন্টারটটো কাপ
চ্যাম্পিয়ন (১): ২০০৪
লাতিন কাপ
রানার-আপ (১): ১৯৫১

তথ্যসূত্র

বহিঃসংযোগ

লিল ওএসসি
ফ্রান্সের ফুটবল ক্লাব
লিগ ১-এর ক্লাব
লিল ওলাঁপিক স্পোর্টিং ক্লাব
১৯৪৪-এ প্রতিষ্ঠিত ফুটবল ক্লাব
দ্য প্রস অ্যান্ড কন্স অব হিচ হাইকিং

দা প্রস অ্যান্ড কন্স অব হিচ হাইকিং ব্রিটিশ সঙ্গীতঙ্গ রজার ওয়াটার্সের প্রথম একক অ্যালবাম। ১৯৮৪ সালে, ওয়াটার্স পিংক ফ্লয়েড ছেড়ে দেওয়ার ঘোষণা করার এক বছর পূর্বে, হার্ভেস্ট রেকর্ডস থেকে এটি মুক্তি পেয়েছিল। অ্যালবামটি মার্কিন যুক্তরাষ্ট্রে রেকর্ডিং ইন্ডাস্ট্রি অ্যাসোসিয়েশন অব আমেরিকা কর্তৃক ১৯৯৫ সালের এপ্রিল মাসে গোল্ড শংসাপত্র লাভ করে।

অ্যালবামের সঙ্গীতগুলি ১৯৮৩ সালের ফেব্রুয়ারি থেকে ডিসেম্বর মাস পর্যন্ত অলিম্পিক সাউন্ড স্টুডিওতে রেকর্ড করা হয়েছিল।

তথ্যসূত্র

বহিঃসংযোগ
REG:International Roger Waters FanClub

১৯৮৪-এর অভিষেক অ্যালবাম
ধারণা অ্যালবাম
তালিকা গান
রক অপেরা
রজার ওয়াটার্সের অ্যালবাম
রজার ওয়াটার্স প্রযোজিত অ্যালবাম
অলিম্পিক সাউন্ড স্টুডিওতে রেকর্ডকৃত অ্যালবাম
হোম স্টুডিওতে রেকর্ডকৃত অ্যালবাম
হার্ভেস্ট রেকর্ডসের অ্যালবাম
কলাম্বিয়া রেকর্ডসের অ্যালবাম
সঙ্গীতে অশ্লীলতা বিতর্ক
মাইকেল কামেন প্রযোজিত অ্যালবাম
সাহেব বিবি গোলাম (১৯৫৬-এর চলচ্চিত্র)

সাহেব বিবি গোলাম হল একটি জনপ্রিয় বাংলা চলচ্চিত্র যা পরিচালনা করেন কার্তিক চট্টোপাধ্যায়। বিমল মিত্রের একই নামের উপন্যাস অবলম্বনে এই চলচ্চিত্রটি নির্মিত হয়েছিল। এই চলচ্চিত্রটি ১৯৫৬ সালে সরকার প্রোডাকশনস প্রাইভেট লিমিটেড ব্যানারে মুক্তি পেয়েছিল এবং সংগীত পরিচালনা করেছেন রবীন চট্টোপাধ্যায়। চলচ্চিত্রটিতে ব্রিটিশ রাজত্বকালে বাংলায় সামন্ততন্ত্রের করুণ পতনকে তুলে ধরেছিল। এই চলচ্চিত্রটির মুখ্য চরিত্রে অভিনয় করেন ছবি বিশ্বাস, উত্তম কুমার, অনুভা গুপ্ত, সুমিত্রা দেবী এবং ভানু বন্দ্যোপাধ্যায়।

চলচ্চিত্রটি সর্বকালের অন্যতম সেরা বাংলা চলচ্চিত্র হিসাবে বিবেচিত হয়।

কাহিনী

শ্রেষ্ঠাংশে

 উত্তম কুমার - ভূতনাথ
 ছবি বিশ্বাস - মেজবাবু
 অনুভা গুপ্ত - জবা
 সুমিত্রা দেবী - পটেশ্বরী
 ভানু বন্দ্যোপাধ্যায়
 কানু বন্দ্যোপাধ্যায় 
 ছায়া দেবী - বড় বউ 
 নৃপতি চট্টোপাধ্যায়
 শিশির বাতবয়াল 
 মিহির ভট্টাচার্য 
 আশু বোস 
 অজিত চ্যাটার্জী 
 রেখা চ্যাটার্জী 
 ধীরাজ দাস 
 জহর গাঙ্গুলী -  ঘাড়িবাবু

তথ্যসূত্র

বহিঃসংযোগ
 

১৯৫৬-এর চলচ্চিত্র
ভারতীয় চলচ্চিত্র
বাংলা ভাষার চলচ্চিত্র
বাংলা ভাষার ভারতীয় চলচ্চিত্র
১৯৫০-এর দশকের বাংলা ভাষার চলচ্চিত্র
ভারতীয় উপন্যাস অবলম্বনে চলচ্চিত্র
ভারতীয় নাট্য চলচ্চিত্র
ভারতীয় সাদাকালো চলচ্চিত্র
জিও পেমেন্টস ব্যাঙ্ক

জিও পেমেন্টস ব্যাংক একটি ভারতীয় পেমেন্ট ব্যাংক যা ২০১৮ সালে শুরু হয়। ভারতে পেমেন্ট ব্যাংকগুলি একটি বিশেষ শ্রেণীর ব্যাঙ্ক যা আমানত গ্রহণ করতে পারে এবং অর্থ প্রদান করতে পারে তবে ঋণ বা ক্রেডিট কার্ড সহ অন্যান্য ধরনের ঋণ ইস্যু করতে পারে না।

জিও পেমেন্টস ব্যাংক লিমিটেড হল রিলায়েন্স ইন্ডাস্ট্রিজ এবং ভারতীয় স্টেট ব্যাঙ্কের মধ্যে একটি যৌথ উদ্যোগ যা ৭০ঃ৩০ ভাগে রয়েছে।

ইতিহাস 
১৯ আগস্ট, ২০১৫ এ রিলায়েন্স ইন্ডাস্ট্রিজ ব্যাংকিং নিয়ন্ত্রণ আইন, ১৯৪৯ এর ধারা ২২ (১) এর অধীনে ভারতীয় রিজার্ভ ব্যাংক থেকে পেমেন্ট ব্যাংক পরিচালনার জন্য লাইসেন্স পেয়েছিল। ১০ নভেম্বর, ২০১৬ এ এটি একটি পেমেন্ট ব্যাংক স্থাপনের জন্য 
পাবলিক লিমিটেড কোম্পানি হিসাবে নিবন্ধভুক্ত হয়। ৩ এপ্রিল ২০১৮ জিও পেমেন্টস ব্যাঙ্ক ষষ্ঠ পেমেন্ট ব্যাঙ্ক হয়ে ভারতে অপারেশন শুরু করে ।।

তথ্যসূত্র 

ভারতীয় মার্কা
ভারতের বেসরকারি খাতের ব্যাঙ্ক
পেমেন্ট সেবা প্রদানকারী
২০১৮-এ প্রতিষ্ঠিত ভারতীয় কোম্পানি
জিও
হায়দ্রাবাদি বিরিয়ানি

হায়দ্রাবাদি বিরিয়ানি হলো ভারতের হায়দ্রাবাদের এক প্রকার বিরিয়ানি, এটি রান্নার দম পদ্ধতি ব্যবহার করে চাল থেকে প্রস্তুত করা হয়।

উপকরণ 

হায়দ্রাবাদি বিরিয়ানি রান্না'র প্রধান উপকরণগুলি হলো তুলশীমালা চাল, বাসমতী চাল, খাসির বা গরুর মাংস অথবা মুরগীর মাংস, দই, পিঁয়াজ, দারুচিনি, লবঙ্গ, এলাচ, তেজপাতা, জায়ফল, কালোজিরা (শাহী জিরা), জয়ত্রি, তারকা মৌরি (বিরিয়ানি ফুল), লেবু এবং জাফরান। ধনিয়া পাতা এবং ভাজা পেঁয়াজ খাবারকে সুশোভিত করতে ব্যবহৃত হয়। মূল খাবার লাল মাংস (খাসি/গরুর মাংস) দিয়ে তৈরি করা হয়; তবে মুরগী, মাছ, চিংড়ি বা সবজি খাবারে কিছু বৈচিত্রের জন্য ব্যবহার করা যেতে পারে।

ইতিহাস 

হায়দ্রাবাদি বিরিয়ানি সাধারণত মুঘলাই এবং ইরানি খাবারের মিশ্রণ হিসাবে ঐতিহাসিক হায়দ্রাবাদ রাজ্যের নিজামের রান্নাঘরে উদ্ভূত বলে বিশ্বাস করা হয়। ভারতীয় রন্ধনশৈলীর একটি মূখ্য উপাদান হলো হায়দ্রাবাদি বিরিয়ানি।

প্রকারভেদ 

হায়দ্রাবাদি বিরিয়ানি সাধারণত ২ ধরনের: কাচ্চি (কাঁচা) বিরিয়ানি এবং পাক্কি (রান্না করা) বিরিয়ানি।

কাঁচা মাংসের বিরিয়ানি (কাচ্চি) 

কাচ্চি বিরিয়ানি কাঁচা মাংস দিয়ে তৈরি করা হয় সারা রাত মশলা দিয়ে ম্যারিনেট করে এবং তারপরে রান্নার আগে দই দিয়ে (টকদই) মাখিয়ে রাখা হয়। মাংসের টুকরাগুলো সুগন্ধী বাসমতী চালের আস্তরণের ভেতর রাখা হয় এবং ময়দা দিয়ে হান্ডি (পাতিল) বন্ধ করার পর দমে রান্না করা হয়। তবে এটি একটি সতর্কণীয় প্রক্রিয়া, কারণ মাংস বেশি-সেদ্ধ করা বা কম-সেদ্ধ করা এড়াতে সময় এবং তাপমাত্রার দিকে সূক্ষ্ম মনোযোগ প্রয়োজন।

পাক্কি বিরিয়ানি 

পাক্কি বিরিয়ানিতে মাংস অল্প সময়ের জন্য ম্যারিনেট করা হয় এবং চাল দিয়ে স্তরীভূত করার আগে এবং ময়দার খামির দিয়ে বন্ধ পাত্রে রান্না করা হয়। পাক্কি আখনিতে (রান্না করা রসা ঝোলের সাথে) উপাদানগুলিকে চুলায় পাকাবার আগে সেদ্ধ করা হয়।

জায়ফল, আতর এবং কেওড়া মাংসের রসা ঝোলকে সুগন্ধযুক্ত করে তুলে। এছাড়া জাফরান এবং এলাচ'ও ব্যবহার করা হয়।

বিরিয়ানির একটি নিরামিষ সংস্করণও রয়েছে, যা গাজর, মটর, ফুলকপি, আলু এবং কাজু জাতীয় সবজি ব্যবহার করে তৈরি করা হয়।

পরিবেশনা 

বিরিয়ানি সাধারণত দহি চাটনি (দই-চাটনি) এবং মিরচি কা সালান (মরিচের সস্) দিয়ে পরিবেশন করা হয়। এছাড়াও সালাদ হিসাবে থাকে পিঁয়াজ, গাজর, শসা এবং লেবুর টুকরা।

আরো দেখুন 

 শিক কাবাব
 কাচ্চি বিরিয়ানি
 হায়দ্রাবাদি হালিম
 ঢাকাইয়া বিরিয়ানি

তথ্যসূত্র

বহিঃসংযোগ 

তেলেঙ্গানার রন্ধনশৈলী
হায়দ্রাবাদি রন্ধনশৈলী
ভারতীয় চালের পদ
চালের পদ
ভারতীয় রন্ধনশৈলী
অতিসংক্রমণকারী

রোগবিস্তার বিজ্ঞানের আলোচনায় অতিসংক্রমণকারী বলতে সংক্রামক রোগাক্রান্ত একটি অস্বাভাবিকভাবে সংক্রামক জীবকে বোঝায়। মানববাহিত রোগের ক্ষেত্রে একজন অতিসংক্রমণকারী বলতে এমন একজন সংক্রামক রোগাক্রান্ত ব্যক্তিকে বোঝায়, যার থেকে সাধারণের তুলনায় অন্য ঝুঁকিপূর্ণ ব্যক্তির সংক্রামিত হবার সম্ভাবনা বেশি।

অতিসংক্রমণের কিছু কিছু ক্ষেত্রে ৮০/২০ বিধি পরিলক্ষিত হয়, যেখানে প্রায় ২০% সংক্রামিত ব্যক্তি ৮০% রোগ সংবহনের জন্য দায়ী। তবে যদি ৮০%-এর কম বা বেশি শতাংশ সংবহনের জন্য দায়ী হলেও অতিসংক্রমণ ঘটেছে বলা হতে পারে। যেসমস্ত মহামারিতে এ ধরনের অতিসংক্রমণ ঘটনাগুলি (Super Spreader EVents, সংক্ষেপে SSEV) বেশি থাকে, সেগুলিতে রোগাক্রান্ত ব্যক্তিদের সিংহভাগ অপেক্ষাকৃত কম সংখ্যায় তাদের সংস্পর্শে আসা দ্বিতীয় কোনও ব্যক্তিকে সংক্রামিত করেন।

অতিসংক্রমণ ঘটনাগুলির পেছনে একাধিক নিয়ামকের প্রভাব থাকে, যেমন- সম্প্রদায়ব্যাপী অনাক্রম্যতা হ্রাস, হাসপাতালীয় সংক্রমণ, সংক্রমণ প্রাবল্য (Virulence), বাহিত ভাইরাসের পরিমাণ (Viral load), অপরোগনির্ণয় (Misdiagnosis), বায়ুপ্রবাহ গতিবিজ্ঞান, অনাক্রম্যতা দমন এবং অন্য রোগ সংক্রামক জীবাণুর সহ-সংক্রমণ ।

একটি অতিসংক্রমণ ঘটনার সংজ্ঞা 
যদিও অতিসংক্রমণ ঘটনার শিথিল কিছু সংজ্ঞা বিদ্যমান, তবুও কোন্‌ বৈশিষ্ট্যগুলি একটি রোগবিস্তারের ঘটনাকে অতিসংক্রমণ ঘটনা হিসেবে চিহ্নিত করতে সাহায্য করে, সেগুলি নির্ধারণের চেষ্টা করা হয়েছে। লয়েড-স্মিথ ও তাঁর সহযোগীরা (২০০৫) অতিসংক্রমণ ঘটনা শনাক্ত করতে নিম্নোক্ত কর্মনির্দেশনাবিধি সংজ্ঞায়িত করেছেন:

 আলোচনাধীন রোগ এবং জনসমষ্টির জন্য প্রযোজ্য কার্যকর জনন সংখ্যা, R-এর মান প্রাক্কলন করা;
 স্বতন্ত্র ভিন্নতা ছাড়াই যাদৃচ্ছিকভাবে নির্ধারিত প্রক্রিয়ার কারণে Z-এর প্রত্যাশিত পরিসীমা প্রতিনিধিত্ব করে, এরূপ গড় R দিয়ে পোয়াসোঁ বিন্যাস করা;
 অতিসংক্রমণকে এভাবে সংজ্ঞায়িত করা: যখন কোনও সংক্রামিত ব্যক্তি Z(n)-এর চেয়ে বেশি সংখ্যক দ্বিতীয় ব্যক্তিকে সংক্রামিত করেন, যেখানে Z(n) পোয়াসোঁ ( R ) বিন্যাসের n-তম শতকরা।

এই কর্মনির্দেশনাবিধি ৯৯-তম শতকরার অতিসংক্রমণ ঘটনাকে এমন একটি ঘটনা হিসাবে সংজ্ঞায়িত করে যা সমসত্ব জনসমষ্টির ৯৯% সংক্রমণের ঘটনার বেশি সংক্রমণ ঘটায়।

আরও দেখুন 
 সূচক রোগী (Index case)
 রোগের প্রাদুর্ভাব
 বৈশ্বিক মহামারি
 সংক্রমণ প্রাবল্য
 রোগবিস্তার বিজ্ঞানের প্রকোষ্ঠভিত্তিক প্রতিমানসমূহ (Compartmental models in epidemiology)

তথ্যসূত্র 

সংক্রামক রোগ
রোগবিস্তার বিজ্ঞান
মহামারি
বাংলাদেশ ভোক্তা সমিতি

বাংলাদেশ ভোক্তা সমিতি (ক্যাব) বাংলাদেশে ঢাকায় বসবাসকারী একাধিক ব্যক্তির চিন্তার ফসল হিসেবে ১৯৭৮ সালে প্রতিষ্ঠিত একটি অমুনাফাভিত্তিক বেসরকারি সংগঠন।  সাধারণভাবে ক্যাব ভোক্তার অধিকার ও কর্তব্য সম্পর্কে সচেতন করে থাকে। সংগঠনটি আমেরিকা ও ইউরোপের ভোক্তা সাধারণের স্বার্থ রক্ষায় কাজ করে যেসব সংগঠন বা সংস্থা রয়েছে তাদের নমুনায় নিজেরদের গঠন প্রণালি ও কার্যা প্রণালি নির্ধারণ করে। বাংলাদেশে সংগঠনটি প্রধানত দরিদ্র ও মধ্যবিত্ত ভোক্তা সাধারণে স্বার্থ রক্ষা নিজেদের মৌলিক দায়িত্ব হিসেবে বেছে নিয়েছে।

কার্যক্রম 
বাংলাদেশের সবকটি বিভাগীয় শহর ও জেলায় ভোক্তা সমিতির কার্যক্রম রয়েছে। সংস্থাটি নিত্য প্রয়োজনীয় দ্রব্য ও সেবামূলক পণ্যের বাজারদর নিয়মিত পর্যবেক্ষণ করে ভোক্তাদেরকে বিভিন্ন মাধ্যমে বাজারের প্রকৃত অবস্থা সম্পর্কে অবহিত করে থাকে। যাতে বাজারদর সাধারণ মানুষের ক্রয় ক্ষমতার বাইরে চলে না যায। এজন্যে সস্থাটির একটি বাজার পর্যবেক্ষণ শাখা আছে। ওই শাখর কর্মরতরা নিয়মিত বাজার সমীক্ষা পরিচালনা করে ও সংবামাধ্যমের সাহায্যে ভোক্তাদের কাছে তথ্য দিয়ে থাকে। বাংলাদেশে ব্যবহৃত ১২টি ক্ষতিকর ফরমালিন ও খাদ্যে ভেজাল দেয়ার বিরুদ্ধে ভোক্তা অধিকার ‘নোংরা এক ডজন’ নামে প্রচার অভিযান চালায়। স্বাধীনতা পরবর্তী বাংলাদেশে কীটনাশক বিক্রি ও বাজারজাতকরণে রাষ্ট্রীয় কোনো নীতিমালা ছিলো না। সংস্থাটির উদ্যোগে ও আন্দোলনের মুখে সরকার এ বিষয়ে একটি সুস্পষ্ট নীতি প্রণয়ন করে। পরবর্তীতে এটি  গেজেট  পরিপত্রের মাধ্যমে  সধারণ ভোক্তাদের অবহিত করার পাশাপাশি ব্যবসায়ীদেরকে প্রয়োজনীয় নির্দেশনা দেয়া হয়।

প্রকাশনা 
ক্যাব ভোক্তা সাধারণের কাছে পণ্য ও ভোক্তার অধিকার বিষয়ক প্রতিনিয়ত তথ্য পৌঁছে দিতে ‘ভোক্তা কণ্ঠ’ নামে একটি মাসিক বুলেটিন প্রকাশ করে। এটি বাংলা ভাষায় প্রকাশিত হয়। এছাড়া ইংরেজি ভাষায় তিন মাস পরপর ত্রৈমাসিক ম্যাগাজিনও প্রকাশ করে সংগঠনঠি। এটি বাংলাশে ছাড়া আন্তর্জাতিক পর্যায়ে ভোক্তা সম্পর্কিত বিভিন্ন সংগঠন ও সংস্থার সদর দফতর বরাবর ডাকযোগে পাঠনো হয়।  এর বাইরেও নানা ইস্যু কিংবা ভোক্তাদের নানা সমস্যার দিক অনুসরণে ছোট ছোট বই, প্রচারপত্র, ফোল্ডার ইত্যাদি নিয়মিত প্রচার করে।  বিভিন্ন দিবস কেন্দ্রীক স্থানীয় সংবাদমাধ্যমে বিভিন্ন ফিচার ও প্রেস বিজ্ঞপ্তি প্রকাশ হয়।

তথ্যসূত্র 

বাংলাদেশের ভোক্তা সমিতি
জাহাঙ্গীর কবির (রাজনীতিবিদ)

জাহাঙ্গীর কবির বাংলাদেশের ঝালকাঠি জেলার রাজনীতিবিদ ও ঝালকাঠি-১ (রাজাপুর-কাঁঠালিয়া) আসনের সাবেক সংসদ সদস্য।

বংশ পরিচয় 
জাহাঙ্গীর কবির তৎকালীন বেঙ্গল প্রেসিডেন্সির বাকেরগঞ্জ জেলার ঝালকাঠি মহকুমার কাঁঠালিয়া থানার একটি সম্ভ্রান্ত রাজনৈতিক বাঙ্গালী মুসলিম পরিবারে জন্মগ্রহণ করেন, যারা চেচরিরামপুরের তালুকদার বংশ হিসাবে পরিচিত। দাবি করা হয় যে তাঁর পূর্বপুরুষ টেন্ডুর খাঁ ছিলেন সুলতান শের শাহ সুরির অন্যতম বংশধর। টেন্ডুর খাঁ বিহারের সাসারাম শহর হতে পহেলা বাংলার ফরিদপুরে বসবাস শুরু করেছিলেন। তারপর তিনি ফরিদপুর থেকে বৃহত্তর বরিশালের চেচরিরামপুর গাঁওয়ে এসেছিলেন যেখানে তাকে সৈয়দপুর পরগণার একটি তালুক দেওয়া হয়। জাহাঙ্গীর কবিরের বংশলতিকা হচ্ছে: জাহাঙ্গীর কবির ইবনে তোফাজ্জল হোসেন খাঁন তোতা মিঞা ইবনে মোয়াজ্জেম হোসেন খাঁন নয়া মিঞা ইবনে আহসান খাঁন ইবনে ভোলা খাঁন ইবনে নাসির খাঁন। তাঁর আপন চাচা নুরুল হোসেন খাঁন নান্না মিঞা ছিলেন হোসেন শহীদ সোহ্‌রাওয়ার্দীর সহচর এবং নিখিল ভারত মুসলিম লীগের স্বোচ্ছাসেবক বাহিনীর সম্পাদক।

রাজনৈতিক জীবন 
জাহাঙ্গীর কবির ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে ঝালকাঠি-১ (রাজাপুর-কাঁঠালিয়া) আসন থেকে সংসদ সদস্য নির্বাচিত হয়েছিলেন।

তথ্যসূত্র 

জীবিত ব্যক্তি
ঝালকাঠি জেলার রাজনীতিবিদ
জাতীয় পার্টির রাজনীতিবিদ
তৃতীয় জাতীয় সংসদ সদস্য
চতুর্থ জাতীয় সংসদ সদস্য
জন্মের বছর অনুপস্থিত (জীবিত ব্যক্তি)
জাহাঙ্গীর কবির

আব্দুল আলীম বলতে যাদেরকে বোঝানো হতে পারে;

 জাহাঙ্গীর কবির (কর্মকর্তা) -বাংলাদেশী সরকারি চাকরিজীবী ও বাংলাদেশ পানি উন্নয়ন বোর্ডের মহাপরিচালক।
 জাহাঙ্গীর কবির (রাজনীতিবিদ) -বাংলাদেশের রাজনীতিবিদ ও ঝালকাঠি-১ আসনের সাবেক সাংসদ।
 জাহাঙ্গীর কবির নানক - বাংলাদেশ আওয়ামী লীগের প্রেসিডিয়াম সদস্য ও ঢাকা-১৩ আসনের সাবেক সংসদ সদস্য।
জাহাঙ্গীর কবির (কর্মকর্তা)

জাহাঙ্গীর কবির একজন বাংলাদেশী বেসামরিক সরকারি কর্মচারী এবং বাংলাদেশ পানি উন্নয়ন বোর্ডের সাবেক মহাপরিচালক (ডিজি)।

জন্ম ও প্রাথমিক জীবন

কর্মজীবন 
জাহাঙ্গীর কবির রাজশাহী প্রকৌশল ও প্রযুক্তি বিশ্ববিদ্যালয় থেকে ১৯৮২ সালে সিভিল ইঞ্জিনিয়ারিং এবং ১৯৯৩ সালে এমএসসি পাস করেন। ১৯৮৩ সালে তিনি বিডব্লিউডিবিতে সহকারী প্রকৌশলী (সিভিল) হিসাবে যোগদান করেন। তিনি বিডব্লিউডিবির অতিরিক্ত মহাপরিচালক (পশ্চিম অঞ্চল) ছিলেন। এপ্রিল ২০১৬-২০২০ সালে তিনি বাংলাদেশ পানি উন্নয়ন বোর্ডের মহাপরিচালক (ডিজি) হিসেবে নিয়োগ দেয়া হয়।

তথ্যসূত্র 

জীবিত ব্যক্তি
বাংলাদেশী সরকারি চাকরিজীবী
রাজশাহী প্রকৌশল ও প্রযুক্তি বিশ্ববিদ্যালয়ের প্রাক্তন শিক্ষার্থী
বাংলাদেশী প্রকৌশলী
বাংলাদেশ পানি উন্নয়ন বোর্ডের মহাপরিচালক
এ. এম. আমিনুল হক

এ. এম. আমিনুল হক একজন বাংলাদেশী প্রকৌশলী, বেসামরিক সরকারি কর্মচারী এবং বাংলাদেশ পানি উন্নয়ন বোর্ডের মহাপরিচালক (ডিজি)।

জন্ম ও প্রাথমিক জীবন 
এ. এম. আমিনুল হক ১৯৬২ সালে সিরাজগঞ্জ জেলার উল্লাপাড়া উপজেলার কয়ড়া গ্রামে জন্মগ্রহণ করেন। তিনি ১৯৮৩ সালে বাংলাদেশ প্রকৌশল বিশ্ববিদ্যালয় (বুয়েট) থেকে বিএসসি ইন সিভিল ইঞ্জিনিয়ারিং এবং ১৯৯১ সালে এশিয়ান ইনস্টিটিউট অব টেকনোলজি, থাইল্যান্ড থেকে হাইড্রোলিক অ্যান্ড কোস্টাল ইঞ্জিনিয়ারিংয়ে এমএসসি ডিগ্রি অর্জন করেন।

কর্মজীবন 
এ. এম. আমিনুল হক ১৯৮৪ সালে বাংলাদেশ পানি উন্নয়ন বোর্ডে সহকারী প্রকৌশলী পদে চাকরিতে যোগদান করে পানি উন্নয়ন বোর্ডের প্রধান প্রকৌশলী (পরিকল্পনা) ও এফআরইআরএমআইপি প্রকল্পের পরিচালকের দায়িত্ব পালনসহ বিভিন্ন দপ্তরে দায়িত্ব পালন করেন। তিনি ১৩ ফেব্রুয়ারি ২০২০ সাল থেকে বাংলাদেশ পানি উন্নয়ন বোর্ডের মহাপরিচালক হিসেবে দায়িত্ব পালোণ করছেন।

তথ্যসূত্র 

জীবিত ব্যক্তি
১৯৬২-এ জন্ম
সিরাজগঞ্জ জেলার ব্যক্তি
বাংলাদেশী প্রকৌশলী
বাংলাদেশী সরকারি চাকরিজীবী
বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
বাংলাদেশ পানি উন্নয়ন বোর্ডের মহাপরিচালক
বিশাখা কন্টেইনার টার্মিনাল

বিশাখা কন্টেইনার টার্মিনাল (ভিসিটি) বিশাখা কন্টেইনার টার্মিনাল প্রাইভেট লিমিটেড দ্বারা পরিচালিত একটি  কন্টেইনার টার্মিনাল। এটি বিশাখাপত্তনম বন্দরের অন্তর্গত। টার্মিনালটি ভারতের পূর্ব উপকূলের কেন্দ্রে অবস্থিত এবং মালাক্কা প্রণালীর নিকটতম, ফলে বিশাখা কন্টেইনার টার্মিনাল অন্ধ্রপ্রদেশ, তেলেঙ্গানা, ছত্তিসগড়, ওড়িশা, মহারাষ্ট্র, ঝাড়খণ্ড, মধ্যপ্রদেশ এবং পশ্চিমবঙ্গ রাজ্যের কন্টেইনার পণ্য পরিবহনের জন্য একটি আদর্শ প্রবেশদ্বার হিসাবে কাজ করে।

ইতিহাস  
ডিপি ওয়ার্ল্ডের বিশাখা কনটেইনার টার্মিনাল (ভিসিটিপিএল) ২০০৩ সালে বঙ্গোপসাগরের গভীর জলের প্রবেশদ্বার হিসাবে খোলা হয়। এটি দেশের প্রথম কন্টেইনার টার্মিনাল, যা ভারতীয় শুল্ক দপ্তরের কাছ থেকে অনুমোদিত অর্থনৈতিক অপারেটর (এইও) হিসাবে শংসাপত্র পায়।

পরিকাঠামো

টার্মিনাল 
ভিসিটি বা বিশাখা কন্টেইনার টার্মিনালের জলের প্রাকৃতিক গভীরতার ১৭ মিটার (দেশের গভীরতম)। বর্তমান টার্মিনালের ক্ষমতা বার্ষিক ০.৫৫  মিলিয়ন টিইইউ এবং ২০২১ সালের মধ্যে এটি ১.৫ মিলিয়নেরও বেশি টিইইউতে প্রসারিত হবে।  টার্মিনালটি পোস্ট পানাম্যাক্স এসটিএস ক্রেন, আধুনিক ন্যাভিস স্পারসিএস এন ৪ সফটওয়্যার, ৩৬৬ টিরও বেশি রিফার প্লাগ পয়েন্ট, পর্যাপ্ত পাওয়ার ব্যাক আপ, ২ টি পূর্ণ দৈর্ঘ্যের রেলপথ এবং সম্পূর্ণ কম্পিউটারাইজড পরিবেশ সহ আধুনিক অবকাঠামোতে সজ্জিত। অঞ্চলটি মোট ১৬.৪ হেক্টর এলাকা নিয়ে গড়ে উঠেছে।

যোগাযোগ 
টার্মিনালটির সঙ্গে সুষ্ঠ আন্তঃদেশীয় অঞ্চলে রেল ও সড়ক যোগাযোগ রয়েছে এবং এর ফলে এনসিআর, নাগপুর, হায়দ্রাবাদ এবং রায়পুরে স্থানীয় অভ্যন্তরীণ অঞ্চল ও আইসিডিগুলিতে কার্গো চলাচলের জন্য মসৃণ প্রবেশাধিকার সরবরাহ করে।

তথ্যসূত্র

বহিঃসংযোগ

কন্টেইনার টার্মিনাল